Id-Deċiżjoni tal-Kunsill
ta’ l-10 ta’ Mejju 1999
dwar il-ftehim għal koperazzjoni mtejba bejn l-Unjoni Ewropea u l-Unjoni Ewropea tal-Punent
(1999/404/PESK)
IL-KUNSILL TA’ L-UNJONI EWROPEA,
Wara li kkunsidra t-Trattat dwar l-Unjoni Ewropea, u partikolarment l-Artikolu 17 tiegħu,
Wara li kkunsidra l-Protokoll dwar l-Artikolu 17 tat-Trattat dwar l-Unjoni Ewropea,
Billi:
(1) Il-Protokoll dwar l-Artikolu 17 tat-Trattat dwar l-Unjoni Ewropea jistipula li l-Unjoni Ewropea għandha tfassal, flimkien ma’ l-Unjoni Ewropea tal-Punent, ftehim għal koperazzjoni mtejba bejniethom, fi żmien sena mid-dħul fis-seħħ tat-Trattat ta’ Amsterdam.
(2) Peress li ġie mwettaq xogħol ta’ preparazzjoni flimkien ma’ l-Unjoni Ewopea tal-Punent bil-għan li jitfassal ftehim bħal dawn.
(3) Fejn it-test li jirriżulta minn xogħol ta’ preparazzjoni bħal dan ma’ l-Unjoni Ewropea tal-Punent huwa xieraq għal ftehim għal koperazzjoni mtejba ma’ l-Unjoni Ewropea tal-Punent u għandu jkun approvat kif xieraq,
IDDEĊIEDA DAN LI ĠEJ:
Artikolu 1
It-test li jikkostitwixxi l-ftehim għal koperazzjoni aħjar bejn l-Unjoni Ewropea u l-Unjoni Ewropea tal-Punent skond il-Protokoll fuq l-Artikolu 17 tat-Trattat dwar l-Unjoni Ewropea hu hawnhekk approvat.
It-test tal-ftehim hu mehmuż ma’ din id-Deċiżjoni.
Artikolu 2
Din id-Deċiżjoni għandha tidħol fis-seħħ fil-ġurnata ta’ l-adozzjoni tagħha.
Artikolu 3
Din id-Deċiżjoni għandha tkun ippubblikata fil-Ġurnal Uffiċjali.
Magħmula fi Brussell, fl-10 Mejju ta’ l-1999.